google/wiki40b huggingface dataset:
Ben Gazzara

Životopis

Narodil sa v rodine talianskych emigrantov Antonia Gazzaru a Angely Consumanovej a vyrastal v Lower East Side na Manhattane. Navštevoval Stuyvesant High School. Útechu od bezútešného prostredia mu poskytovalo spojenie s hereckou skupinou, ktorú začal navštevovať vo veľmi mladom veku. O mnoho rokov neskôr vyhlásil, že objavenie jeho lásky k herectvu ho zachránilo od kriminálneho života počas puberty. Napriek zrejmému talentu odišiel študovať elektrotechniku. Po dvoch rokoch zanechal štúdium a po krátkej prestávke navštívil herecké štúdio.
V 50. rokoch 20. storočia hral v rôznych predstaveniach na Broadwayi, no hlavne v hre Cat On A Hot Tin Roof (Mačka na horúcej plechovej streche) od Tennessee Williamsa, ktorý režíroval Elia Kazan. Filmovú rolu v tejto hre ale získal Paul Newman. Ako mladý herec sa však objavil v roku 1957 v inom filme – The Strange One.
Bol tri razy ženatý – jeho prvou manželkou bola Louise Ericksonová, s ktorou žil v rokoch 1951 – 1957, druhou americká herečka a tanečnica Janice Ruleová v rokoch 1961 – 1979 (mali dcéru Elizabeth) a od roku 1982 Elke Krivatová.

Herecká kariéra

Mal dlhú a rôznorodú hereckú kariéru, ktorá sa striedala s obdobiami, kedy pôsobil tiež ako režisér (najmä v televízii). Medzi jeho najpopulárnejšie role patria filmy Anatomy of a Murder (1959), The Young Doctors (1961), A Rage to Live (1965), The Bridge at Remagen (1969), Capone (1975), Voyage of the Damned (1976) a High Velocity (1977). Hlavné úlohy hral taktiež v niekoľkých televíznych seriáloch, začínajúc v seriály Arrest and Trial (vysielanom v rokoch 1963 – 1964), a tiež v najúspešnejšom seriáli Run for Your Life, ktorý vysielala stanica NBC v rokoch 1965 – 1968.
Svoje najimpozantnejšie postavy však vytvoril pre priateľa Johna Cassavetesa v 70. rokoch 20. storočia. Prvý raz spolu pracovali na Cassavetesovom filme Husbands z roku 1970, kde sa objavil po boku Petra Falka a Cassavetesa. Spolupráca týchto dvoch mužov vyvrcholila vo filme The Killing of a Chinese Bookie, kde Gazzara získal hlavnú rolu, úlohu Cosma Vitelliho. O rok neskôr Gazzara hral hlavnú rolu v ďalšom filme pod Cassavetesovou režisérskou taktovkou, Opening Night, kde hral postavu divadelného režiséra Mannyho Victora, ktorý bojoval s psychicky nestálou hviezdou svojho divadla, ktorú hrala Cassavetesova manželka Gene Rowlandsová.
V 80. rokoch 20. storočia ho bolo možné vidieť vo viacerých rôznorodých filmoch, ako sú Saint Jack a They All Laughed (réžia Peter Bogdanovich), a kultovej klasike Road House. Hral tiež v kritikou uznávanom televíznom filme o problematike AIDS An Early Frost z roku 1985, v ktorom hlavnú rolu stvárnila Gene Rowlandsová.
V 90. rokoch 20. storočia hral v 38 filmoch, medzi ktorými bolo mnoho televíznych filmov. V hollywoodskych filmoch sa objavil ako nosný herec, ale pracoval s mnohými renomovanými režisérmi, ako sú bratia Coenovci (The Big Lebowski), Spike Lee (Summer of Sam) a John McTiernan (The Thomas Crown Affair).
Herectvu sa venoval i po svojej sedemdesiatke. V roku 2003 sa objavil vo filme Dogville, režírovanom dánskym enfant terrible Larsom von Trier, po boku austrálskej herečky Nicole Kidmanovej.
Jozef Krajčovič (matematik)

Životopis

Narodil sa v Modre. Tu v roku 1939 maturoval na Štátnom učiteľskom ústave. V roku 1944 získal spôsobilosť odborného učiteľa a v roku 1959 na Vysokej škole pedagogickej v Bratislave nadobudol kvalifikáciu pre vyučovanie matematiky a fyziky na stredných školách. 
Vyučoval na Obecnej ľudovej škole v Záhorskej Bystrici, na meštianskej škole v Smoleniciach a bol riaditeľom ZDŠ v Šúrovciach. V školskom roku 1959/1960 bol riaditeľom JSŠ v Trnave. Od roku 1960 pôsobil na Pedagogickej fakulte UK v Trnave. V roku 1982 odišiel do dôchodku. Vedecky sústreďoval záujem na vzdelávacie a výchovné ciele vyučovania matematiky na ZŠ. V roku 1964 spolupracoval na knihe Hruša–Vyšín: Vybrané kapitoly z metodiky vyučování matematiky na ZDŠ. 
Zomrel 16. marca 1993 v Trnave.
Józef Stolarczyk

Zo životopisu

Pochádzal z rodiny Jędrzeja Stolarczyka a Agaty rod. Działek. Vyštudoval piaristické gymnázium v Podolínci na Spiši. Teológiu študoval v seminári v Tarnówe. Dňa 28. augusta 1842 bol vysvätený za kaplána. Pôsobil ako kňaz v Makówe (1842 – 1843), v Nowom Targu (do marca 1847), ako vikár v Tarnówe (máj – december 1847). Dňa 6. januára 1848 bol menovaný za prepošta Zakopaného. Získal si rešpekt a dôveru farníkov. Rozšíril drevený kostol a začal s výstavbou nového z tehál. Vytvoril prvý cintorín a založil prvú školu v Zakopanom. Prispel k popularizácii a návštevnosti mesta ako nového letného horského strediska. Získal uznanie medzi jeho návštevníkmi i goralmi. Napísal spomienku na Výlet na Gerlachovský štít (1875).
Bol jeden z najlepších horolezcov tej doby. Medzi jeho najlepšie a najhodnotnejšie výstupy na tatranské štíty patrí prvovýstup na Baranie rohy (1867), ôsmy výstup na Gerlachovský štít (1874) a tretí na Ľadový štít.
Bol jeden zo spoluzakladateľov Polskiego Towarzystwa Tatrzańskiego (3. augusta 1873). V roku 1883 bol menovaný jeho čestným členom. Jeho menom bolo pomenované Stolarczykovo sedlo medzi Čiernym štítom a Baraními rohami a Stolarczykov žľab, ktorý spadá z Prednej kvetnicovej priehyby k Velickému plesu v masíve Gerlachu vo Vysokých Tatrách. Tade vystúpili prví poľskí horolezci 10. septembra 1874 v jeho spoločnosti na štít. V Zakopanom po ňom pomenovali ulicu.
Pochovaný je na cintoríne Zasłużonych na Pęksowym Brzyzku v Zakopanom.
Ochrana prírody

V okolí našich hôr su rieky,moria,potoky ktore znečistuju rôzne chemikálie.
Ochrana prírody je viacdisciplinárny, pomerne mladý odbor, ktorý využíva základné poznatky z biológie a aplikuje ich na možnosti a potreby ľudskej spoločnosti.
CentOS

Bootovacie verzie

Live CD vezia CentOS je dostupná na mirror.centos.org
Live USB verzia CentOS môže byť vytvorená manuálne za pomoci UNetbootin
Astrálne telo

Astrálne telo je silueta hmotného tela človeka, útvar, vznikajúci fosforescenciou hmotného tela podmienenou pôsobením ďalších substancií a esencií prítomných v hmotnom tele. Jeho forma je vytváraná pojmami, s ktorými pracuje myseľ a vedomie človeka.
Astrálne telo sa prejavuje v dvojakej forme: ako pasívny duchovný jav, samovoľné vyžarovanie bytosti zaťažené nižšími zreteľmi; ako jav žiarivý a fosforeskujúci, ktorý vzniká z nazhromaždených zásluh; zo zásluh vznikajú karmické sily, ktoré sú tiež energiou podliehajúcou personifikačnému procesu. Preto astrálne telo pokladajú za éterického dvojníka; jeho povaha je vyššia než astrálny dvojník, jeho súdržnosť je malá a podlieha teda rýchlemu rozkladu.
Keď je však človek veľmi aktívny v zle a silne bazíruje na svojom ja, vytvára nižší druh astrálneho tela s veľkými znakmi hutnosti. Tento dvojník zostáva ako plastický otlačok v neviditeľne veľmi dlho po smrti jeho tvorcu človeka. Analogicky môže byť vytvorený menej strašidelný, dokonca až priaznivo pôsobiaci jav z iných prudkých duševných alebo citových zvlnení. Astrálne telo je útvar, ktorého výraz a podoba závisia od podmienok. Jogínovia, ktorí pôsobia všetkými svojimi duševnými silami do svojho vnútra, astrálne telo vyhladzujú a keď svoje ja celkom zničia, zničia aj svoje astrálne telo.
Pontcarré

Poloha

Obec má rozlohu 9,46 km². Najvyšší bod je položený 119 m n. m. a najnižší bod 111 m n. m.

Obyvateľstvo

Počet obyvateľov obce je 1 998 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monnetier-Mornex

Poloha

Obec má rozlohu 11,4 km². Najvyšší bod je položený 1 268 m n. m. a najnižší bod 406 m n. m.

Obyvateľstvo

Počet obyvateľov obce je 2 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alketos z Kleitoru

Alketos (starogr. Ἄλκετος – Alketos) bol olympijský víťaz v boxe dorastencov v roku 384 pred Kr.
Alketos, syn Alkina z arkádskej obce Kleitor, zvíťazil v boxe dorastencov na 99. olympijských hrách v roku 384 pred Kr. V Olympii sa box dorastencov zaradil do programu na 41. hrách v roku 616 pred Kr. a prvý víťaz tejto disciplíny bol Filótas zo Sybaridy. V starovekom Grécku mal box (pygmé) voľnejšie pravidlá. Dovoľovalo sa takmer všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Socha Arkáďana Alketa stála kedysi v olympijkej Altide. V druhom storočí ju ešte nezničenú videl grécky cestovateľ Pausanias, ktorý o tom uvádza: „za touto sochou stojí mainalský Xenokles, víťaz nad chlapcami, účastníkmi v zápasení, a Alketos, syn Alkinov, ktorý premohol chlapcov v pästnom zápase, sám taktiež Arkáďan, a to z Kleitoru. Jeho sochu vytvoril Kleón, Xenokleovu Polykleitos.“
Apollo 7

Emblém misie

Letový emblém Apolla 7 symbolizuje orbitálny charakter misie, ktorý umocňuje oranžový plameň v tvare elipsy, pričom plameň vychádza z motora SPS a obopína celú Zem. Námorná modrá farba v pozadí symbolizuje nekonečnú hĺbku vesmíru. V strede emblému sa nachádza Zem, konkrétnejšie Severná a Južná Amerika, v kontraste so svetlomodrou farbou oceánu. V spodnej časti sa v širokom čiernom oblúku nachádzajú mená astronautov. Rímska číslica VII, ktorá je umiestnená v Tichom oceáne, symbolizuje číslo letu. Emblém navrhol Allen Stevens z Rockwell International.

Priebeh letu

Po tragickom konci projektu Apollo 1 na konci januára 1967 znamenal pilotovaný let Apollo 7 pre NASA veľký úspech. Apollo 7 bol vybavený servisným modulom, veliteľským modulom a tromi tonami pohonných hmôt. Prvé dva obehy leteli spojení s posledným stupňom nosnej rakety Saturn. Všetky hlavné systémy kozmickej lode pracovali počas celého letu správne a ani iné zásadnejšie technické problémy sa neobjavili. Asi s najväčšími problémami sa tak stretli členovia posádky. Jednotne si sťažovali na vysokokalorickú sušenú stravu, ktorá sa im čoskoro prejedla. Všetci traja postupne prechladli, a navyše medzi nimi navzájom aj personálom na zemi prebiehali menšie hádky – kvôli nim NASA už žiadneho z nich nevybrala do hlavných posádok ďalších misií. Apollo 7 tak pre nich znamenalo posledný vesmírny let.
Počas letu plnila posádka niekoľko úloh. Predovšetkým simuláciu spojenia s lunárnym modulom a simulované navedenie Apolla na dráhu okolo Mesiaca. Okrem toho posádka uskutočnila vôbec po prvýkrát živé televízne vysielanie z vesmírnej lode. Celkom sa uskutočnilo sedem krátkych televíznych prenosov, ktoré na Zemi zaznamenali obrovský ohlas. Zo záznamu ich vysielala aj Česko-slovenská televízia. Hneď po druhom priamom prenose boli všetci traja kozmonauti menovaní Americkým zväzom televíznych a rozhlasových umelcov za jeho čestných členov.

Návrat na Zem

Pri zostupe bola posádka vystavená preťaženiu iba 3 g. Pristáli na hladine oceánu 22. októbra 1968 popoludní neďaleko Bermudských ostrovov. Na palubu ich vzala čakajúca loď USS Essex.

Revízia programu Apollo

Úspech Apolla 7 výrazne zmenil plány NASA. Na schôdzi najvyšších činiteľov NASA za predsedníctva úradujúceho administrátora Dr. Paineho bolo 11. novembra 1968 rozhodnuté, že ďalší let, t.j. pilotovaný let Apollo 8 prvýkrát zamieri aj s posádkou k Mesiacu. V pôvodnom harmonograme projektu Apollo, kde misia Apollo 7 predstavovala bod C (pilotovaný let veliteľského + servisného modulu na nízkej obežnej dráhe okolo Zeme), to reálne znamenalo, že budú vynechané body D a E a budúca misia bude realizovať mierne modifikovaný variant bodu F, teda pilotovaný let na obežnej dráhe okolo Mesiaca zatiaľ bez lunárneho modulu.
Bantustan

Bantustan (iné názvy: Bantu homeland, black homeland, black state alebo jednoducho homeland – domovina) je názov pre umelo vytvárané územia pre černošské obyvateľstvo v JAR (v rokoch 1959 – 1994) a v Juhozápadnej Afrike (dnešná Namíbia, v rokoch 1968 – 1989). Vytváranie bantustanov bolo súčasťou politiky apartheidu. Bolo vytvorených desať bantustanov v JAR a desať v Juhozápadnej Afrike, ktorá bola vtedy okupovaná JAR. Cieľom bolo koncentrovať príslušníkov jednotlivých etnických skupín a vytvoriť tak etnicky homogénne územia, na ktorých základe by vznikli "autonómne" národné štáty pre jednotlivé skupiny juhoafrického černošského obyvateľstva. Jednotlivé bantustany boli umelo osídľované určitým černošským kmeňom, napr. Ciskei, Transkei.
Termín bol po prvý raz použitý v 40. rokoch 20. storočia, bol vytvorený zo slov bantu (s významom "národ" v niektorých bantuských jazykov) a -stan (prípona, ktorá v perzštine a ostatných iránskych jazykoch znamená "krajina").
Bantustany v JAR zaberali len 13 percent rozlohy štátu, kým navrhnuté boli pre približne 75 percent obyvateľov JAR. Bantu Homelands Citizenship Act (1970) declaroval, že všetci Afričania sú skôr občanmi "domovín" než samotnej JAR. Niektorým z bantustanov bola udelená nezávislosť. V Juhoafrickej republike to boli Transkei, Bophuthatswana, Venda a Ciskei, kým ostatné (ako napr. KwaZulu, Lebowa a QwaQwa) dostali čiastočnú autonómiu, ale nikdy nedostali nezávislosť. V Juhozápadnej Afrike bola bantustanom Ovamboland, Kavangoland a East Caprivi udelená samospráva. Nezávislosť bantustanov nebola vo svete žiadnym štátom oficiálne uznávaná. Obyvatelia tých bantustanov, ktoré dostali nezávislosť, stratili juhoafrické občianstvo, išlo o celkovo 8 miliónov ľudí. Po roku 1994 boli bantustany znovuzačlenené do Juhoafrickej republiky.
Slovenská florbalová extraliga žien 2010/11

Systém súťaže

Systém súťaže sa oproti minulej sezóne nezmenil. Pozostával zo základnej časti, v ktorej sa stretol každý s každým dvojkolovo doma a vonku, a po ktorej nasledovalo play-off. Do play-off postúpilo 8 najlepších družstiev po základnej časti a duely sa hrali na 3 víťazné zápasy, pričom prvé 2 domáce zápasy play-off sa konali u vyššie nasadeného družstva. Posledné družstvo po základnej časti vypadlo do 2. ligy.
Wadelincourt (Ardennes)

Poloha

Obec má rozlohu 4,22 km². Najvyšší bod je položený 315 m n. m. a najnižší bod 152 m n. m.

Obyvateľstvo

Počet obyvateľov obce je 530 obyvateľov (2009).
Graf vývoja obyvateľstva:
Zdroje: INSEE
Nizerolles

Poloha

Nizerolles má rozlohu 17,57 km². Najvyšší bod je položený 587 m n. m. a najnižší bod 356 m n. m.

Obyvateľstvo

Nizerolles má 327 obyvateľov (2009).
Graf vývoja obyvateľstva:
Zdroje: INSEE
Násilie voči ženám

Násilie voči ženám je kolektívne označenie násilných činov, ktoré sú primárne alebo výlučne zamerané proti ženám. Valné zhromaždenie OSN definuje násilie voči ženám, ako "každý akt násilia založený na pohlaví, ktorého výsledkom bude, alebo je pravdepodobné, že bude, fyzická, sexuálna alebo psychická ujma či utrpenie žien, vrátane vyhrážok spáchaním týchto aktov, donútenia alebo bezdôvodného odňatia slobody, či už na verejnosti alebo v súkromnom živote".
Deklarácia z roku 1993 poznamenala, že toto násilie môžu spáchať príslušníci obidvoch pohlaví, členovia rodiny a aj samotný štát. Vlády a organizácie celého sveta aktívne pracujú proti páchaniu násilia voči ženám cez množstvo rôznych programov. Rezolúcia OSN vyhlásila 25. november za Medzinárodný deň eliminácie páchania násilia voči ženám.
Saint-Romans

Poloha

Obec má rozlohu 17,04 km². Najvyšší bod je položený 863 m n. m. a najnižší bod 160 m n. m.

Obyvateľstvo

Počet obyvateľov obce je 1 729 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bricqueville-la-Blouette

Poloha

Obec má rozlohu 6,25 km². Najvyšší bod je položený 96 m n. m. a najnižší bod 5 m n. m.

Obyvateľstvo

Počet obyvateľov obce je 555 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beuste

Poloha

Obec má rozlohu 5,84 km². Najvyšší bod je položený 418 m n. m. a najnižší bod 233 m n. m.

Obyvateľstvo

Počet obyvateľov obce je 523 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miloslav Krčméry

Životopis

Ľudovú školu navštevoval v Hronseku, 1871 – 1873 študoval na gymnáziu v Revúcej, 1873 – 1879 v Banskej Bystrici a v Banskej Štiavnici, 1879 – 1882 teológiu na evanjelickej teologickej akadémii v Bratislave a na univerzite v Lipsku, 1882 ordinovaný za kňaza. V rokoch 1882 – 1883 bol evanjelický kaplán v Badíne, v Aradáči a v Petrovci, v Hybiach, od roku 1887 kaplán a učiteľ, od 1889 farár v Mošovciach, od 1896 v Jasenovej. Priekopník poľnohospodárskej osvety na Orave. Funkcionár evanjelický cirkvi a náboženský spisovateľ, od 1894 spoluredaktor Stráže na Sione, tajomník Tranoscia. Skladateľ zborov a piesní na slová slovenských básnikov. Prispieval do časopisov ako aj do kalendárov.
Themisto (mesiac)

Objavenie a pomenovanie

Prvými objaviteľmi boli 30. septembra 1975 Charles T. Kowal a Elizabeth Roemer a svoj objav oznámili 3. októbra 1975, kedy dostal označenie S/1975 J 1. Nakoľko len veľmi málo pozorovaní dokázalo nájsť jeho obežnú dráhu, tak sa postupne stratil. V 80.-tych rokoch sa v knihách uvádzal len ako poznámka pod čiarou. V roku 2000 objavili Scott S. Sheppard, David C. Jewitt, Yanga R. Fernández a Eugene A. Magnier zdanlivo nový objekt, ktorý dostal označenie S/2000 J 1. Neskôr bolo potvrdené, že ide o rovnaké teleso ako to z roku 1975. V roku 2002 bol oficiálne pomenovaný Themisto (z gréckej mytológie).

Charakteristika

Themisto má veľmi nezvyčajnú obežnú dráhu. Na rozdiel od ostatných Jupiterových mesiacov, ktoré obiehajú v skupinách, Themisto obieha sám medzi Galileovými mesiacmi a Rodinou Himalia. Themisto má v priemere asi 8 km.
Dospelosť

Dospelosť je obdobie vrcholu zrenia určitej funkcie alebo súboru funkcií. Obvykle sa delí na dospelosť biologickú, emocionálnu, sociálnu, kognitívnu. Dôležitým pojmom dospelosti je právny pojem dospelosti, ktorý je daný zákonnou formou.
Dospelosť je stav, kedy človek dosiahol určitej veľkosti a sily, ktorú potrebuje na vykonávanie určitých činností, aby sa mohol prispôsobiť životu. Podľa právnych noriem je dospelý človek ten, kto skončil školskú prípravu a vstúpil na trh práce. Podľa J.A. Komenského je dospelý človek, ktorý "dosiahol vzrast a určitú silu a je schopný robiť životné úlohy.”
Dospelosť nie je vždy plne zrelou formou života, aj dospelý sa vyvíja, aj na dospelého možno pôsobiť a pomáhať mu k stále vyššej zrelosti. (Hartl,1999, s. 54) Dospelý je v neustálej interakcii so svojim prostredím a jeho vývoj je predovšetkým výsledkom jeho aktívneho rozhodovania. Dospelý nie je pasívne utváraný, ale aktívne, vedome sa spoluzúčastňuje, jeho život je vedomým tvorivým procesom.
Chazeaux

Poloha

Chazeaux má rozlohu 4,62 km². Najvyšší bod je položený 830 m n. m. a najnižší bod 289 m n. m.

Obyvateľstvo

Chazeaux má 107 obyvateľov (2009).
Graf vývoja obyvateľstva:
Zdroje: INSEE
Štátny znak Namíbie

Štátny znak Namíbie má rovnaký vzor ako na štátnej vlajke a štítonosičmi sú dva oryxy. Na piesočnej dune pod štítom je vyobrazená rastlina velvíčia, ktorá rastie na púšti Namib. Klenotom je orliak jasnohlasý, stojaci na náčelníckej čelenke. Pod piesočnou dunou je biela stuha na ktorej je napísané národné motto krajiny: Unity, Liberty, Justice (Jednota, sloboda, spravodlivosť). Štátny znak bol zavedený naraz so štátnou vlajkou. Objavuje aj na prezidentskej vlajke.
Tichý svedok

Tichý svedok (ang. Silent Witness) je britský kriminálny seriál z produkcie BBC o tíme súdnych expertoch. Prvýkrát sa seriál vysielal dňa 1. októbra 1996 a skončil 6. novembra 2008. Seriál je dielom Nigela McCreryho, bývalého detektíva z oddelenia vrážd v Nottinghame. Seriál je založený na príbehu profesorky Helen Witwell, súdnej patologičky.
Fournes-en-Weppes

Poloha

Obec má rozlohu 8,22 km². Najvyšší bod je položený 43 m n. m. a najnižší bod 26 m n. m.

Obyvateľstvo

Počet obyvateľov obce je 2 105 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roquefixade

Poloha

Obec má rozlohu 12,31 km². Najvyšší bod je položený 995 m n. m. a najnižší bod 508 m n. m.

Obyvateľstvo

Počet obyvateľov obce je 150 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Totenkopf

Totenkopf, resp. Totenschädel je nemecké slovo znamenajúce všeobecne umrlčia hlava alebo umrlčia lebka. Ako symbol je to nemecké označenie buď pre symbol lebky, alebo pre symbol lebky so skríženými hnátmi (smrtihlav). Symbol lebky so skríženými hnátmi pozostáva z ľudskej lebky (bez alebo aj s dolnou čelusťou) a dvoch prekrížených stehenných kostí a je medzinárodným symbolom smrti, vzdoru proti smrti, nebezpečenstva alebo pirátstva.
U nás sa používa označenie totenkopf najmä pre lebku so skríženými hnátmi ako nacistický symbol a ako insígnia používaná v pruskej a nemeckej vojenskej tradícii, pričom stehenné kosti boli v Nemecku tradične umiestňované za lebku (na rozdiel od symbolu pirátstva – Jolly Roger).
Symbol v nemeckom vojenstve pôvodne zaviedol Fridrich Veľký pre oddiely husárov vedených plukovníkom von Rueschom. Symbol používali aj niektoré nemecké oddiely počas napoleonských vojen. Počas prvej svetovej vojny nosili emblém prepadové oddiely špeciálne cvičené pre útočný boj v zákopoch.
Neskôr počas nacistickej vlády a druhej svetovej vojny nosili emblém zvláštne oddiely SS zodpovedné za stráženie koncentračných táborov - tzv. SS-Totenkopfverbände. Emblém však nosili aj iné nemecké oddiely pozemných síl, napr. príslušníci tankového vojska, ktorí naviac nosili čierne uniformy (rovnako ako SS).
Romeyer

Poloha

Obec má rozlohu 41,46 km². Najvyšší bod je položený 2 000 m n. m. a najnižší bod 478 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sedan (Ardennes)

Poloha

Mesto má rozlohu 16,28 km². Najvyšší bod je položený 301 m n. m. a najnižší bod 149 m n. m.

Obyvateľstvo

Počet obyvateľov je 18895 obyvateľov (2009).
Nasledujúci graf zobrazuje vývoj počtu obyvateľov v meste.
Zdroje: INSEE
Alfonz III. (Portugalsko)

Život

Išlo o druhorodeného syna kráľa Alfonza II. Hrubého a jeho manželky, kastílskej infantky Urraky. Mladosť strávil v Dánsku a na francúzskom dvore svojej tety Blanky mal istý politický vplyv. Roku 1238 alebo 1239 sa výhodne oženil s Matildou, bohatou ovdovenou dedičkou grófstva Boulogne a stal sa tak francúzskym grófom.
Začal zasahovať do vnútorných záležitostí Portugalského kráľovstva, kde vládol jeho starší brat Sancho II. Nespokojná šľachta sa spojila s cirkvou a pokúsila sa na trón dosadiť Alfonza. V marci 1245 obžaloval pápež Inocent IV. v bule Inter alia desiderabilia Alfonzovho brata z najhorších zločinov, označil ho za "zbytočného kráľa" (rex inutilis) a Alfonza za "správcu a ochrancu" kráľovstva, čím Sancha v podstate zosadil. Sancho opustil krajinu a roku 1248 v Tolede zomrel.
Na opustený portugalský trón nastúpil Alfonz. Vzdal sa francúzskeho grófstve a roku 1253 sa, aj napriek existencii manželstva s Matildou z Boulogne žijúcou vo Francúzsku, oženil s Beatrix, mladučkou ľavobočnou dcérou susedného kráľa Alfonza Kastílskeho. Matilda sa sťažovala u pápeža a Alexander VI. vyriekol nad oblasťami kráľovstva, kde sa kráľ so svojou mladou manželkou zdržiaval, interdikt. Alfonz nutne potreboval legitímneho následníka trónu a pápežskému nátlaku sa nepodvolil. Patová situácia sa vyriešila Matildinou smrťou roku 1258. Beatrix porodila staršiemu manželovi osem legitímnych potomkov a prežila ho takmer o štvrť storočia, boli spoločne pochovaní v cisterciánskom kláštore Alcobaça.
Chauconin-Neufmontiers

Poloha

Obec má rozlohu 17,39 km². Najvyšší bod je položený 162 m n. m. a najnižší bod 58 m n. m.

Obyvateľstvo

Počet obyvateľov obce je 2 754 (2011).
Nasledujúci graf zobrazuje vývoj počtu obyvateľov v obci.
Zdroje: INSEE